Diari Oficial de la Generalitat Valenciana


Sumari del DOGV 4647, del 10-12-2003 (2003/12597)

Informació pública de l'acord d'aprovació del projecte d'urbanització de la UE-3 del PP-3 de la Vila Joiosa.
------------------------------------------------------------------------------------------------------------

### Dades del document

Número de DOGV
:   4647

Data del DOGV
:   10-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12047


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'acord d'aprovació del projecte d'urbanització de la UE-3 del PP-3 de la Vila Joiosa. [2003/Q12784]
  
Mitjançant este edicte es fa públic que la Comissió de Govern de l'Ajuntament de la Vila Joiosa, en la sessió ordinària de 20 d'octubre de 2003, ha adoptat el següent acord que es transcriu literalment:
  
«5.5 Aprovació del projecte d'urbanització UE número 3 FU-6.
  
Vista la proposta d'Amadeo Sánchez Martínez, regidor delegat de l'Àrea d'Urbanisme que es transcriu, literalment, a continuació:
  
Expedient: projecte d'urbanització de la unitat d'execució número tres del PP-3, l'Almàssera Tonda.
  
Assumpte: proposta a la Comissió de Govern per a l'aprovació.
  
Vist l'expedient administratiu que s'està tramitant en este ajuntament, tendent a l'aprovació del projecte d'urbanització de la unitat d'execució número tres del sector PP-3.
  
Atés el que establix el Decret de l'Alcaldia número 3.165/2003, de 2 de juliol, on es conferix per delegació a la Comissió Municipal de Govern la competència per a l'aprovació dels projectes d'urbanització.
  
Atés l'informe emés per l'enginyer de camins, canals i ports, de 16 d'octubre de 2003, que expressa:
  
Antecedents
  
El 6 de febrer de 2003, el Ple de l'Ajuntament, en sessió ordinària va adoptar, entre altres, l'acord de programació i designació d'agent urbanitzador de la unitat d'execució 3 del sector PP-3, l'Almàssera Tonda, d'acord amb l'alternativa tècnica i la proposició juridicoeconòmica presentada per la mercantil Hermanos Ávila Urbana, SL (vegeu decret d'esmena d'errada material número 2.430, de 12 de maig de 2003).
  
El 17 d'abril de 2003, l'agent urbanitzador presentava (número de registre d'entrada 3.953) un projecte d'urbanització del sector ajustat a l'establit en l'acord de programació.
  
El 23 de juliol de 2003, el Ple de l'Ajuntament, en sessió extraordinària, va adoptar, entre altres, l'acord d'acceptació de cessió de la condició d'agent urbanitzador de la UE-3 del sector PP-3, l'Almàssera Tonda, a favor de la mercantil Hermanos Ávila Xarquet, SL.
  
El projecte d'urbanització es va sotmetre a informació pública l'11 de juny de 2003 mitjançant la publicació en el diari Información i el 23 de juny de 2003 mitjançant la publicació en el Diari Oficial de la Generalitat Valenciana (número 4.528).
  
El dia 11 de juliol de 2003 es van presentar al·legacions al projecte d'urbanització (número de registre d'entrada 7.300).
  
El 2 d'octubre de 2003 es firmava el Conveni Urbanístic entre l'Ajuntament de la Vila Joiosa i l'agent urbanitzador (Hermanos Ávila Xarquet, SL).
  
Sobre el projecte d'urbanització.
  
Després d'estudiar el projecte presentat per l'agent urbanitzador el dia 17 d'abril de 2003, el tècnic que subscriu informa el següent:
  
1. La documentació està visada pel col·legi professional corresponent.
  
2. Este projecte corregix sensiblement totes les deficiències que es van posar de manifest en la proposta d'acord de programació del sector.
  
3. Amb el projecte presentat pot considerar-se, en principi, que queden definits els servicis i les infraestructures bàsiques que cal contemplar en qualsevol obra d'urbanització i a més a més s'ajusten sensiblement a les recomanacions que respecte a obres d'urbanització establix el Pla General d'Ordenació Urbana de la Vila Joiosa.
  
4. L'urbanitzador està obligat a executar totes les obres definides en el projecte presentat, amb independència que per error o omissió no hi hagen quedat correctament valorades.
  
Sobre les al·legacions presentades al projecte d'urbanització.
  
Les úniques al·legacions realitzades al projecte d'urbanització durant el període d'informació pública han sigut les presentades per Joan Segovia i Martínez l'11 de juliol de 2003 (número de registre d'entrada 7.300), en nom i representació del Grupo Naturalista y Ecologista Xoriguer.
  
Pel que fa a les al·legacions esmentades, el tècnic que subscriu informa del següent:
  
1. El projecte d'urbanització preveu el trasllat i replantació de cinc arbres afectats per les obres dels vials, no obstant això, si durant l'execució d'estes obres es vera afectat algun altre exemplar més s'estudiaria la viabilitat del seu trasllat i replantació.
  
2. Per a contestar el punt 2 de les al·legacions cal remetre's al que s'ha esmentat en el punt anterior, i afegir a més a més que els arbres situats a la parcel·la edificable no es veuen afectats per les obres d'urbanització, per tant no és objecte d'este projecte catalogar-los i trasplantar-los, si este cas.
  
3. L'habitatge que s'esmenta en estes al·legacions no es troba catalogat com a bé protegit, no obstant això, este habitatge està situat dins de l'illa que el pla parcial qualifica com a edificable per al qual cosa, en un principi, no es veurà afectat per les obres d'urbanització dels vials i de les zones verdes.
  
4. Malgrat que en el projecte d'urbanització no s'esmenta de forma explícita, l'aprofitament del sòl que s'extraga durant les obres és norma de bona pràctica constructiva recollir-lo i reutilitzar-lo en farciments, terraplens i zones enjardinades dins del propi àmbit de l'obra.
  
5. El projecte no inclou un mapa catàleg dels arbres pròpiament dits però utilitza el plànol número 6 per a situar els exemplars que s'han de trasplantar.
  
Les espècies arbòries seleccionades per a ser plantades al sector poden considerar-se acceptables (palmera washingtonia, palmera canària, acàcia, morera).
  
El projecte també contempla la plantació d'espècies aromàtiques com lavanda i romer.
  
Durant l'execució de les obres es porta a terme el seguiment de totes les seues fases incloses les de desbrossament, trasllat i plantació d'espècies vegetals.
  
6. Per a poder reutilitzar en reg de jardins aigües depurades és necessari disposar d'una infraestructura de transport d'esta aigua independent a la d'aigua potable. Actualment la Vila Joiosa no disposa d'esta infraestructura de transport d'aigua depurada, a més a més un alt percentatge de l'aigua residual que es depura a l'EDAR d'esta població s'està reutilitzant en agricultura.
  
El projecte d'urbanització inclou una xarxa de reg per degoteig que proporciona aigua tant a les alzines dels vials com a totes les plantacions de la zona verda.
  
7. El projecte d'urbanització inclou un catàleg d'arbres al seu annex número 6 i una situació del arbres que s'han de trasplantar al plànol número 6, demolicions.
  
8. Fins al dia de hui no s'ha aprovat cap ordenança en este ajuntament en què s'obligue la implantació del carril bici als vials de nova construcció.
  
9. Portar a terme mesures tendents a l'estalvi d'aigua als habitatges no és objecte del projecte d'urbanització.
  
10. El projecte d'urbanització preveu el drenatge de l'aigua de pluja mitjançant el vessament superficial, ja que actualment no existix a les proximitats d'esta unitat d'execució cap col·lector de pluvials on connectar. No obstant això quan entre en funcionament el col·lector de pluvials previst en el PP-4, Xovaes, a més de quedar interceptat un alt percentatge del volum d'aigua que actualment arriba a este sector des d'altres confrontants, es podran iniciar obres de drenatge i connectar-les a dit col·lector.
  
Conclusions i proposta:
  
Com a conclusió final, després del que s'esmenta als punts anteriors, el tècnic que subscriu proposa:
  
1. Aprovar del projecte d'urbanització que l'agent urbanitzador va presentar el 17 d'abril de 2003 en este ajuntament (número de registre d'entrada 3.953).
  
2. Considerar desestimades i contestades les al·legacions presentades a este projecte.
  
No obstant la corporació, amb superior criteri, decidirà.
  
Per al qual cosa propose a la Comissió de Govern:
  
1. Aprovar el projecte d'urbanització de la UE-3 del PP-3 de la Vila Joiosa, que l'agent urbanitzador va presentar el 17 d'abril del 2003 en este ajuntament (número de registre d'entrada nombre 3953).
  
2. Considerar desestimades i contestades les al·legacions presentades a este projecte.
  
La Comissió de Govern acorda:
  
Primer
  
Aprovar el projecte d'urbanització de la UE-3 del PP-3 de la Vila Joiosa, que l'agent urbanitzador va presentar el 17 d'abril de 2003 en este ajuntament (número de registre d'entrada 3.953).
  
Segon
  
Considerar desestimades i contestades les al·legacions presentades a este projecte...».
  
Contra el present acord podrà interposar-se un recurs potestatiu de reposició davant de l'Alcaldia en el termini d'un mes comptador des del sendemà de la data de la publicació del present anunci en el Diari Oficial de la Generalitat Valenciana. O bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors igualment des del sendemà de la publicació en el Diari Oficial de la Generalitat Valenciana.
  
Durant el mes d'agost no correrà el termini per a interposar un recurs contenciós administratiu.
  
Això sense perjuí de la interposició de qualsevol altre recurs que estime procedent.